Dr. Pieter Groenewald, leier van die VF-Plus, sê die kabinetskommeling bevat goeie én slegte elemente, maar is oorhoofs ŉ duidelike aanduiding dat pres. Cyril Ramaphosa deur die ANC gevange gehou word en nie werklik sy eie stempel op die regering kan afdruk nie.
Groenewald sê hoewel Ramaphosa in sy aankondiging die onderneming gegee het dat die kabinet wel in die afsienbare toekoms verklein gaan word, hy nie die ideale geleentheid – volgens hom die kabinetskommeling – benut het om dit te doen nie.
“Hierdie aanstellings sal meer beleggingsvertroue skep veral in die lig daarvan dat die kredietgraderingsagentskappe openbare ondernemings en die bestuur daarvan geïdentifiseer het as een van die groot redes vir die afgradering van Suid-Afrika se kredietwaardigheid. Op die keper beskou, is dit duidelik dat die nuwe leier van die ANC en die regering steeds die belange van die ANC bo dié van Suid-Afrika stel.”
Ek het op dag een gese die mense wat glo alles gaan oornag reg wees leef in n droomwereld. Die nuwe president is maar net weer op die ou trein… die trein het slegs n nuwe drywer. Weereens net soos Zuma in die middernag sy skommeling in die parlement bekend gemaak. Wat het verander? NIKS. Dit bly die ANC met ANC streke.
Ek wonder of die klomp liberales wat vir Ramaphosa as ‘n soort messias vir die land beskou het nog so seker van hul saak is. Dit lyk vir my hul held het dalk voete van klei.
Ek het hoop vir die land, want wat anders bly oor? Ons kan almal nie seer sekerlik oorsee gaan nie, Orania is nie vir my ‘n opsie nie, so wat nou?